১৮ থেকে ২০ শতক -এই তিনশ বছরের বাঙালি নারীর জীবন-সংগ্রামের ইতিহাস নিয়ে রচিত হয়েছে আমি নারী বইটি। এই দীর্ঘ কালপরিক্রমায় বাঙালি নারীর জীবন বাস্তবতার সকল দিককে তুলে ধরা হয়েছে এ বইতে। হাজার হাজার বছরের অশিক্ষা, কুশিক্ষা, কুসংস্কার ও পশ্চাৎপদতার অচলায়তন ভেঙে বাঙালি নারী কিভাবে আজ দেশের ক্ষমতার শীর্ষবিন্দুকে স্পর্শ করতে পেরেছে তার এক ধারাবাহিক বিবরণ এ বইতে পাওয়া যাবে। অবরুদ্ধ অবস্থা থেকে ক্রমে ক্রমে বাঙালি নারীর জাগরণ ও আত্মপ্রতিষ্ঠা লাভের এই ইতিহাসটি নিরবচ্ছিন্ন সংগ্রাম, সাফল্য, বিপুল ত্যাগ-তিতিক্ষা ও সুগভীর বেদনার কাহিনীতেও ভরপুর। সহজ হয়নি এ উত্থান। আজও তার চলার গতি মোটেই নিরাপদ নয়। বাংল